Központi Birodalmi Munkatábor

## 721-es számú

Központi Birodalmi Munkatábor és börtönkomplexum

 —Laurent alezredes, beiktatása napján,  Drageve nagymoff irodájában

A **Cadosi Központi Birodalmi Munkatábor** BBY 5-ben épült a Galaktikus Birodalom bűnözéssel kapacsolatos tervei kapcsán.

A 72-es szektor legnagyobb és legféltebb birodalmi komplexuma volt, a rabok többsége azonban - ellentétben a birodalmi normákkal - valóban bűnöző volt, mintsem politikai elítélt.

Az elítéltek védelmére egy teljes zászlóaljnyi birodalmi katona szolgált, több nehéz és könnyű járművel. Birodami szokásokhoz híven több juggernaut és klónháborús veterán jármű is társult az elítéltek szállításához.

## **Története**

Az újjáalakult RBF első megválasztásának ciklusában célul tűzte ki a bűnözés visszaszorítását. Terveikben szerepelt egy sokoldalú, akár veszélyes elítéltek elzárására is alkalmas kompexum felépítése, így kormányzásuk alatt elkezdték a munkálatokat, illetve az ahhoz szükséges pénzügyi források folyósítását.

A börtönben alkalmaznak kényszermunkát is, a cados hegységeiben - nem gazdaságosan kinyerhető - koaxium kitermelésére kényszerítették az elítélteket. Ilyenkor a rabokat az egyenlítő menti hegységekbe vitték, majd felügyelet mellett termeltettek ki velük.

BBY 3-ban történt egy nagyobb börtönlázadás, mely' során a tábor jelentős része elpusztult, ezt végül megtorolták és a lázadást vérbe fojtották.

BBY 2-ben történt szintén egy kisebb lázadás (ekkor szökött meg Braxell Rolltune), de ezt gyorsan kontrollálták.

### **Építése**

BBY 5-ben kezdődött és még abban az évben be is fejeződött az első - fő - épület kialakítása, illetve már ebben az évben meg is érkeztek első rabjai is, akik a Haas Consortium által szerződött fejvadászok voltak. Az építtetőknek nem volt nehéz dolguk, egy korábbi klónbázis átalakításával lényegében rabok befogadására is alkalmassá vált az épület.

### **Későbbi bővítések**

Az tábort többször is bővítették, befogadóképességét pedig jelentősen megnövelték. BBY 5 körül megépült egy külön szárny, speciális fogvatartottak számára. Az épület ezen része ismeretlen helyen, talajszint alatt 10 méterrel kapott helyet. Ide csak is kizárólag különösen veszélyes fogvatartottak kerültek.

Itt raboskodott Micor II elfoglalása után Braxel Rolltune, illetve Seth Del Ibaro is társaival, illetve a Haas Consortium szétesése után Jaek Graf - korábbi Consortium vezér - is.

## **Jelentősége és vezetői**

Sokáig az egyetlen munkatábor volt a térségben, emiatt a legtöbb veszélyes elítélt itt kapott helyet. Többször kritizálták bánásmódja miatt, a szenátusban az EKGRP még küldöttséget is akart indítani, hogy felmérjék az állapotokat, ez azonban elmaradt.

Pár évvel később több magasrangú lázadó tisztviselő is raboskodott itt a Micor II-őn történt csata után. (Például: Braxell Rolltune és Odd Della Robbia). A magasrangú tisztek többsége váltságdíj, vagy rizikós mentőakció segítségével végül kiszabadult. Odd Della Robbia főtábornok szökése után Seamax Farelon EKGRP képviselő megpróbálta rábizonyítani újfent az intézményre a lázadás által feltételezett kegyetlenségeket, azonban ez végül kudarcot vallott.

Az intézmény vezetői:

* Trevor alezredes (BBY 2-ig)
* Miles Laurent tábornok